Това са малки елементи, в зависимост от конкретния спорт поставящи се на ключовите места по човешкото тяло, пряко застрашени от счупвания, наранявания. Например, по време на бокс се използва протектор за зъби, карането на скейтборд изисква поставянето на подлакътници и наколенки и т.н.В много от случаите, те са регулируеми, така че да пасват добре на съответната област, без значение дали тя е по-малка или по-голяма. Изискване е да са изработени от качествени и гъвкави материали, за да са устойчиви на счупвания и в същото време да осигуряват нужния комфорт. В зависимост от предназначението, използваните материали са гъвкава пластмаса, мек силикон или специален каучук.